Bestyrelsesmøde 5. august 2019, kl. 20:00

1. **Altaner**
- 1.1 Status ifht. tidsplan

Der mangler én altan i gården og lysninger i alle lejligheder i OSG-ranken. Herudover mangler de franske altaner mod gaden. Den oprindelige tidsplan sagde 19/6, så vi må samlet regne med minimum to måneders forsinkelse.

Vi bør overfor Altan.dk forbeholde os, at vi ikke vil betale de ekstraomkostninger til fx gadeleje, parkering, forsikring mv. Anne Rose skriver til Katrine (Schødt) herom.

Vi venter stadig på afklaring vedr. nye lysninger. Hvis Altan.dk ikke vil dække det, så skal vi vide præcis hvilke lejligheder det drejer sig om, og hvad konsekvenserne er, så vi kan forklare det til andelshaverne. Anne Rose beder også Katrine om at afklare dette.

- 1.2 Forsikring

Entrepriseforsikringen er blevet forlænget med en måned. Vi bruger denne ekstraomkostning som et argument mod Altan.dk. Pris ca. 2.500 kr.

- 1.3 Udbetaling af lån

Lånet er udbetalt med kr. 1.645.321 den 1. juli 2019.

Christian snakker med Niels Jensen (Qvortrup) om vores afbetalingsplan og evt. aconto betalinger for at undgå, at beløbet bliver for højt. Herefter tager bestyrelsen det store regnemøde og fastlægger fordelingen, hvis Niels Jensen er enig.

RD trak den 31. juli 2019 kr. 29.310. Torben snakker med Tim, om denne betaling. Vi antager, at det er vores almindelige realkreditlån, men vil gerne have bekræftet dette. Torben spørger også, hvornår der første gang skal betales ydelser på altanlånet?

- 1.4 Forhold vedr. stuealtaner

Der er umiddelbart bedre plads foran stuealtanerne, end bestyrelsen forventede. Vi bør prioritere at få lavet en pæn midlertidig løsning, som sikrer, at man ikke færdes under altanerne. Dette tager vi på gårddagen.

Hvis der skal laves en reel omlægning af stier o.l., så skal dette godkendes på en generalforsamling i gårdlauget. Det kan endvidere ikke forventes, at gårdlauget vil godkende dette, da stemningen muligvis er, at det er vores eget problem, at vores færdselsveje er blevet begrænsede.

Torben undersøger efter sin ferie, hvad reglerne vedr. brandkøretøjer i gårde, og om vi har et problem med den indsnævrede sti.

- 1.5 Lys i gården

Dette mangler fortsat. Altan.dk er blevet bedt om at udbedre det, om mener, at de ved, hvor fejlen er. Christian har rykket Altan.dk den 4. august.

**2. Internet**Tilkendegivelser fra andelshavere

Alle undtagen ØFG st.tv., og 2.tv og OSG 3.tv. har tilkendegivet at være med. Bestyrelsen siger til andelsnet, at vi gerne vil være med, men at vi lige skal finde den præcise model.

Christian kontakter andelsnet og spørger, om vi senere kan gå over til en individuel løsning, hvis mange skulle ønske at komme ud? Oplyser dem også om, at vi er med på projektet.

Bestyrelsen indkalder til ekstraordinær GF i forbindelse med arbejdsdag, hvor der stilles forslag om, at det indkøbes forbindelse til alle, men at kun de, som vil være med, skal betale. Har man meldt sig til, så er dette bindende, og man kan herefter ikke frameldes internettet, med mindre der laves en ny GF-beslutning om en anden model.

Christian indkalder til GF.

**3. Arbejdsdag**- 3.1 Mulige opgaver

Vinduspudsning

Vask af bagtrapper

Cykelkælder

Blomster potter/kasser til under altaner

Planter til bed

Vaske fliser

Male indgang

Male spartelhuller

Opsamling af cigaretskodder rundt om huset

Skifte håndtag

Affald på internetrum

Vaske vægge i opgange

Anne Rose lægger døre på den blå avis

- 3.2 Indkaldelse indkøb mv.

Christian laver indkaldelsen og lægger det på hjemmesiden og sender til Anne Rose, som printer og hænger det op.

**4. Rengøring**

Orientering om manglende rengøring grundet manglende adgang til bagtrapper, hvor udstyret står pga. altanprojektet. Dette skulle være løst nu.

**6. Eventuelt**

Bestyrelsen har bemærket, at vrideren på låsen til kælderdøren er ved at gå i stykker. Anne Rose bestiller en låsesmed til at fikse låsen på kælderdøren. Han må også gerne justere dørpumpen på bagtrappedøren til ØFG og sætte et nyt dørhåndtag på denne.

Torben går i gang med at undersøge tilbud på vindusmaling. Vi ønsker en løsning med lift eller lignende frem for stillads, hvis dette er muligt/billigere. Særligt i gården, hvor vi går ud fra, at de fleste vinduer kan males fra altanerne. Vi vil også gerne have et tilbud på facademaling mod gårdsiden.